เทศบาลเมืองควนลัง

ควนลัง เป็นเทศบาลเมืองซึ่งมีอาณาเขตครอบคลุมพื้นที่ตำบลควนลังในอำเภอหาดใหญ่ จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครหาดใหญ่ เพราะตั้งอยู่ทางทิศตะวันตกของเทศบาลนครหาดใหญ่โดยมีเพียงคลองอู่ตะเภากั้น เดิมมีฐานะเป็นองค์การบริหารส่วนตำบล ต่อมาได้ยกฐานะเป็นเทศบาลตำบลใน พ.ศ. 2546 แล้วจึงยกฐานะขึ้นเป็นเทศบาลเมืองใน พ.ศ. 2550 ปัจจุบันในเขตเทศบาลมีประชากร 52,018 คน

ภูมิประเทศมีลักษณะเป็นที่ราบสูงบริเวณทางด้านทิศใต้และค่อย ๆ ลาดต่ำไปทางทิศเหนือ มีคลองที่สำคัญได้แก่ คลองวาด คลองต่ำ คลองนนท์ และคลองสอ ประชากรส่วนใหญ่ประกอบอาชีพเกษตรกรรมและปศุสัตว์ การศึกษามีโรงเรียนทั้งหมด 8 แห่ง ศาสนสถานมีวัดและมัสยิดอย่างละ 6 แห่ง การขนส่งมีถนนเพชรเกษม และทางหลวงจังหวัดหมายเลข 4135 ซึ่งเป็นเส้นทางไปสู่ท่าอากาศยานหาดใหญ่

 อ้างอิง 

 แหล่งข้อมูลอื่น 
 เว็บไซต์เทศบาลเมืองควนลัง 

ควนลัง
ควนลัง